6. ΑΠΟΦΑΣΗ ΥΠΟΥΡΓΟΥ ΥΓΕΙΑΣ.  ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ Αριθ. Υ4β/3370  της 12/22 Απρ. 1993 (ΦΕΚ Β΄ 277)  Προδιαγραφές αεροπορικών μέσων και κριτήρια λειτουργίας ιδιωτικών και λοιπών φορέων για την άσκηση Ε.Π.Φ. Έχοντας υπόψη: 1.Τις διατάξεις του άρθρ. 45 του Νομ. 2071/92 (ΦΕΚ 123/15.7.92 τεύχος Α΄). 2.Τις αριθ. Υ.1938/9.12.92 (ΦΕΚ 727/Β΄/92, Υ/ 1977/26.1.83) (ΦΕΚ 23/Β΄/93) κοινές αποφάσεις του Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων «Ανάθεση αρμοδιοτήτων στους Υφυπουργούς». 3.Την αριθ. 10/18.3.93 απόφαση του ΔΣ του ΕΚΑΒ. 4.Τις διατάξεις του άρθρ. 31 του Νομ. 2072/92 (ΦΕΚ 125/23.7.92, τεύχος Α΄), αποφασίζουμε: Καθορίζουμε τις γενικές διατάξεις που διέπουν τους ιδιωτικούς και λοιπούς αερομεταφορείς επείγουσας προνοσοκομειακής φροντίδας, τις προϋποθέσεις λειτουργίας τους και τις λοιπές υποχρεώσεις τους. Άρθρ.1.-α.Ιπτάμενα μέσα, ελικόπτερα και αεροπλάνα δύναται να χρησιμοποιηθούν από δημόσιους και ιδιωτικούς φορείς για τη μεταφορά ασθενών. β.Κάθε επιχείρηση (αερομεταφορέας) προκειμένου να της ανατεθεί έργο αεροδιακομιδής ασθενών θα πρέπει: β.1.Να αποκτήσει από την Υ.Π.Α. άδεια τεχνικής εκμεταλλεύσεως. (CETRIFICATE OPERATION), και  β.2.Την έγκριση από το Υπουργείο Υ.Π. και Κ.Α. όπως προβλέπεται από τον Νομ. 2071/92 άρθρ. 45. Άρθρ.2.-Η αερομεταφορά ως πράξη αποσκοπεί εις την επίσπευση παροχής αποτελεσματικής ιατρικής βοήθειας σε άτομα που ευρίσκονται σε κίνδυνο εντός των πλαισίων του διεθνώς παραδεκτού τριπτύχου. Επίτευξη του βέλτιστου χρόνου μεταφοράς με τις σωστές για τον ασθενή συνθήκες και με κατεύθυνση το ενδεδειγμένο εκάστοτε για τον ασθενή νοσηλευτικό κέντρο. Κατά συνέπεια ο φορέας που παρεμβαίνει εις την αερομεταφορά οφείλει να συντονίσει την όλη προσπάθεια και να παράσχει αποτελεσματική ιατρική και νοσηλευτική βοήθεια με όλα τα αναγκαία μέσα και το κατάλληλα εκπαιδευμένο προσωπικό, από τον τόπο του συμβάντος ή τον τόπο παραλαβής του ασθενούς, μέχρι την μεταφορά και παράδοσή του στον κατάλληλο νοσηλευτικό σχηματισμό, όπως καθορίζεται από τα νομοθετικά πλαίσια της Προνοσοκομειακής και Επείγουσας Ιατρικής.      Διάκριση Αερομεταφορών Άρθρ.3.-Οι αερομεταφορές ασθενών διακρίνονται σε προγραμματισμένες και επείγουσες. 1.Προγραμματισμένες Αερομεταφορές. Διενεργούνται μετά από γνωμάτευση ιατρού ο οποίο καθορίζει και τις συνθήκες κάτω από τις οποίες οφείλει να μεταφερθεί ο ασθενής, όπως: -την αναγκαιότητα συνοδείας υπό ιατρού ή εκπαιδευμένου υγειονομικού προσωπικού -τη χρήση φορείου, ειδικού στρώματος μεταφοράς τραυματιών. -τη χρήση οξυγόνου, ή άλλων ηλεκτρικών συσκευών παρακολουθήσεως (MONITORING) ή υποστηρίξεως των βασικών λειτουργιών του αρρώστου (αναπνευστήρες κ.λπ.). 2.Επείγουσες Αερομεταφορές Αφορούν πάντοτε οξέα περιστατικά χαρακτηριζόμενα από απειλητικά για τη ζωή συμπτώματα και έχουν κατεύθυνση τον πλησιέστερο υγειονομικό σχηματισμό που κρίνεται κατά περίπτωση κατάλληλος για τον ασθενή. Διενεργούνται μετά από κλήση ιατρού ο οποίος εκτιμά συνοπτικά την βαρύτητα του ασθενούς και κρίνει για την αναγκαιότητα της αερομεταφοράς συνεκτιμώντας πάντα τον συνολικό χρόνο μεταφοράς μέχρι τη στιγμή της δραστικής ιατρικής παρέμβασης. Κατά συνέπεια, εις την συνολική εκτίμηση από τον καλούντα ιατρό, πρέπει να λαμβάνονται υπόψη και άλλοι εναλλακτικοί τρόποι μεταφοράς, όπως η περίπτωση χερσαίας μεταφοράς, ο συνδυασμός αερομεταφοράς και χερσαίας μεταφοράς, εφόσον ο συνολικός χρόνος σε συνάρτηση με την βαρύτητα τους ασθενούς είναι προσφορότερος, η εφ’ όσον επιβάλλεται, πρέπει να εφαρμόζεται δραστική ιατρική αντιμετώπιση εις τον τόπο του συμβάντος, με ταχέως μεταφερόμενο προσωπικό και μέσα και αφού σταθεροποιηθεί ο ασθενής, να μεταφέρεται εν συνεχεία κάτω από ασφαλείς συνθήκες. Σε εξαιρετικές περιπτώσεις όταν πρόκειται δια απομεμονωμένα άτομα η κλήση δια την αερομεταφορά μπορεί να γίνεται υπό του ιδίου του ασθενούς, εφόσον ευρίσκεται εν συνειδήσει, ή υπό του συγγενικού περιβάλλοντος το οποίον εκτιμά την αναγκαιότητα της και εν απουσία αυτών, μετά από κλήση οιουδήποτε δημοσίου οργάνου ή σε όλως εξαιρετικές περιπτώσεις (σοβαρά ατυχήματα) από απλούς ιδιώτες. Στις τελευταίες περιπτώσεις η ευθύνη της αερομεταφοράς αναλαμβάνεται από κοινού από τους καλούντας και από τους διενεργούντες αυτήν. Μέσα Αεροδιακομιδών Άρθρ.4.-1.Αεροπλάνα Γραμμής. Με τα αεροπλάνα γραμμής μπορούν να εκτελούνται: α.Προγραμματισμένες αερομεταφορές. (Ίδε ύπερθεν). β.Επείγουσες   αερομεταφορές   εφόσον   εκτιμά-       (Μετά τη σελ. 738(α) Σελ. 73δ.01 Τεύχος 1242-Σελ. 9 Τεχνική εκμετάλλευση αεροσκαφών 38.Ξ.α.6   84 ται από τον διακομίζοντα ότι ο συνολικά απαιτούμενος χρόνος δια την μεταφορά ανταποκρίνεται εις το συμφέρον του αρρώστου. γ.Μακρών αποστάσεων αερομεταφορές όπου οι επιχειρησιακές ικανότητες των ειδικών αεροσκαφών κρίνονται ανεπαρκείς. Ανάλογα με τις απαιτήσεις του αρρώστου κρίνεται η καταλληλότητα του αεροσκάφους (ρυθμιζόμενης ή μη πιέσεως) και οι συνθήκες μεταφοράς εντός του θαλάμου (ασθενής κατακεκλιμμένος επί φορείου, σε ημικαθεστηκυία θέση κ.λπ.) ως και ο εφοδιασμός σε τεχνικά μέσα και ιατροφαρμακευτικό υλικό του συνοδεύοντος υγειονομικού προσωπικού. 2.Ασθενοφόρα αεροσκάφη. Τα ασθενοφόρα αεροσκάφη μπορεί να είναι σταθερών πτερύγων (αεροπλάνα) ή περιστρεφομένων πτερύγων (ελικόπτερα). Είναι ειδικά κατασκευασμένα ή διασκευασμένα αεροσκάφη τα οποία χρησιμεύουν δια την μεταφορά κατά κανόνα βαρέως πασχόντων ασθενών. Κατά την επιλογή ενός εκ των δύο τύπων και δια την εξασφάλιση των καλλίτερων συνθηκών μεταφοράς του ασθενούς, πρέπει να λαμβάνεται υπόψη ότι: α.Τα αεροσκάφη σταθερών πτερύγων (αεροπλάνα) πρέπει πάντοτε να έχουν σταθεράς πιέσεως θάλαμο (καμπίνα). Παρέχουν καλλίτερες συνθήκες εν πτήσει δια την μεταφορά βαρέως πασχόντων. Εκτός του μειονεκτήματός των που συνίσταται εις το ότι κινούνται μόνο μεταξύ δύο αερολιμένων, χαρακτηρίζονται από το ότι είναι ταχύτερα σταθερότερα κατά την πτήση, με μεγαλύτερη κατά κανόνα εμβέλεια δράσεως, διαθέτουν αναλογικά πλέον ευρύχωρο θάλαμο (καμπίνα) και είναι ολιγότερο θορυβώδη στο εσωτερικό τους. β.Τα αεροσκάφη περιστρεφόμενων πτερύγων (ελικόπτερα) είναι ασταθέστερα αεροσκάφη, διαθέτουν αναλογικά μικρότερο χώρο εις το εσωτερικό τους για δράση, είναι ολιγότερο ταχέα από τα αεροπλάνα, περισσότερο θορυβώδη, με μικρότερη εμβέλεια δράσεως. Έχουν όμως το πλεονέκτημα γενικώς ότι δεν απαιτούν προκατασκευασμένα πεδία δια προσγείωση και απογείωση και δύναται να φθάσουν ως εκ τούτου τις περισσότερες φορές εις τον τόπον του συμβάντος και να μεταφέρουν τον ασθενή ακόμη και μέχρι του νοσηλευτηρίου. Κατά κανόνα λόγω του χαμηλού ύψους εις το οποίο ίπτανται δεν διαθέτουν καμπίνα σταθεράς πιέσεως και ούτε είναι επιβεβλημένο και διαθέτουν.   Σελ. 738,02 Τεύχος 1242-Σελ. 10 Διαμόρφωση του Θαλάμου Ασθενών Άρθρ.5.-α.Τα ασθενοφόρα αεροσκάφη πρέπει να διαθέτουν θάλαμο (καμπίνα) καταλλήλως διαμορφωμένη και εξοπλισμένη και με αρχιτεκτονική που να διευκολύνει από εργονομικής απόψεως την εύκολη και ταχεία επιβίβαση και αποβίβαση του φορείου του (των) αρρώστου (ων) και την παροχή ακωλύτως κάθε δυνατής ιατρικής και νοσηλευτικής βοήθειας εν πτήσει προς τον πάσχοντα. Ιδιαίτερα πρέπει να παρέχεται η δυνατότητα ευχερούς εκ των όπισθεν προσπέλασης της κεφαλής του (ων) πάσχοντος (ων) ώστε να καθίσταται δυνατή η διενέργεια πράξεων καρδιοαναπνευστικής ανάνηψης και γενικώτερης υποστήριξης του αρρώστου. β.Τα φορεία πρέπει να έχουν την δυνατότητα ταχείας συνδέσεως και αποσυνδέσεως σε κατάλληλα διασκευασμένες υποδοχές όπου και θα ακινητοποιούνται εκ του ασφαλούς. γ.Εκτός του φορείου (ων) ασθενούς πρέπει να προβλέπονται τόσον χωροταξικά όσο και από πλευράς φορτίου, τουλάχιστον δύο θέσεις δια την μεταφορά ιατρικού και νοσηλευτικού προσωπικού. δ.Πρέπει να είναι εφοδιασμένα με κεντρική παροχή Οξυγόνου το οποίο θα παρέχεται από λήπτες (πρίζες) σε αναλογία 1.5/1 ασθενή και υπό πίεση 3 bars. Η ολική ποσότης του αποθηκευμένου και μεταφερομένου οξυγόνου πρέπει να είναι επαρκής δια τον υπολογιζόμενο χρόνο χρήσεως, προσαυξημένο δια λόγους ασφαλείας κατά 30% τουλάχιστον και με ροή 12 λίτρων/ασθενή/min. Η επαναπλήρωση των αποθηκών οξυγόνου και ο έλεγχος ασφαλείας αυτών διενεργείται από τον αερομεταφορέα. ε.Ο θάλαμος ασθενών θα πρέπει να είναι εφοδιασμένος με 3-5 πρίζες παροχής ηλεκτρικού ρεύματος DC 12V-24V-28V. ζ.Να υπάρχουν αναρτήσεις (racks), δια την τοποθέτηση-στερέωση monitors, αναπνευστήρων, αναρροφήσεων, κ.λπ. η.Το αεροσκάφος πρέπει να είναι εφοδιασμένο με θήκες-ερμάρεια εντός των οποίων θα φέρονται στρώμα (στρώματα) πολυτραυματία, νάρθηκες, ειδική αρπαγή πολυτραυματία (κουτάλα) κ.λπ.          38.Ξ.α.6 Τεχνική εκμετάλλευση αεροσκαφών   85 Α.Σε ειδικά σχεδιασμένους χώρους υποδοχής και στερεώσεως θα φέρεται γενικής χρήσεως επιδεσμικό και ιατροφαρμακευτικό υλικό για χρήση εντός του αεροσκάφους και σε ειδικές βαλίτσες (kits) τυποποιημένο υλικό για ειδικές κάθε φορά χρήσεις (τραυματολογικό παιδιατρικό μαιευτικό κ.λπ.) και το οποίο θα ανανεούται και θα ελέγχεται δια την καταλληλότητά του με μέριμνα του άμεσα υπευθύνου δια την αερομεταφορά του ασθενούς (ων) φορέα. ι.Κάθε ηλεκτρομηχανική συσκευή που μέλλει να χρησιμοποιηθεί εντός του αεροσκάφους πρέπει προηγουμένως να ελεγχθεί από ειδικό τεχνικό βιοϊατρικής τεχνολογίας, λόγω των ειδικών συνθηκών που θα ευρεθεί (π.χ. κίνδυνος βλάβης συσκευών από δονήσεις του ελικοπτέρου, απότομες αλλαγές πιέσεως εις τα αεροπλάνα και επίδραση σε συσκευές που περιέχουν εγκλωβισμένο αέρα, παρεμβολή παρασίτων από ηλεκτρικές συσκευές εις το σύστημα ραδιοεπικοινωνίας του αεροσκάφους κ.λπ). Ιδιαίτερα πρέπει να τονισθεί η προσοχή που δίδεται κατασκευαστικά εις τις γραμμές του οξυγόνου λόγω του κινδύνου πυρκαϊάς και η αυστηρά απαγόρευση κάθε τροποποιήσεως ή αυτοσχεδιασμού εις τον τρόπο χορηγήσεώς του. Κριτήρια επιλογής ασθενοφόρου αεροσκάφους προ εκάστης αεροδιακομιδής Άρθρ.6.-Προ εκάστης αερομεταφοράς πρέπει να εκλέγεται το κατάλληλο αεροσκάφος που θα την εκτελέσει. Η εκλογή θα γίνεται με τα κάτωθι κριτήρια: α.Η βαρύτης του εκάστοτε μεταφερόμενου ασθενούς. β.Το ύψος εις το οποίο είναι υποχρεωμένο να ανέλθει κατά την διαδρομή το αεροσκάφος και από αυτό η ανάγκη δια την ύπαρξη ή μη θαλάμου σταθεράς πιέσεως. γ.Η απόσταση που θα διανύσει δια την εκτέλεση της μεταφοράς. δ.Η ανάγκη δια ειδική θεραπευτική αντιμετώπιση του πάσχοντα κατά την πτήση και ο ανάλογος ιατρικός εξοπλισμός που πρέπει να φέρει προς τον σκοπό αυτό. ε.Το είδος της νόσου ή του τραύματος. ζ.Οι ανάγκες δια την παρουσία – συνοδεία ιατρικού και παραϊατρικού προσωπικού. Εκτίμηση των γενικών επιχειρησιακών ικανοτήτων ενός ασθενοφόρου αεροσκάφους Άρθρ.7.-Η εκπλήρωση των ανωτέρω επιχειρησιακών απαιτήσεων των ασθενοφόρων αεροσκαφών εξαρτάται από τα κάτωθι χαρακτηριστικά: α.Αριθμός κινητήρων. β.Ταχύτης (Cruise Speed). γ.Εμβέλεια δράσεως. δ.Ικανότης ύψους πτήσεως. ε.Ωφέλιμο φορτίο. ζ.Ικανότητα επικοινωνίας. η.Περιορισμοί ανέμων (επί ελικοπτέρων, δυνατότητα μετεώρησης, δυνατότητα κρατήσεως, του στροφείου). θ.Ελεγχόμενες συνθήκες πίεσης εντός της καμπίνας. ι.Βασικός ιατρικός εξοπλισμός (π.χ. οξυγόνο, κενό δι’ αναρρόφηση ρευματολήπτες κ.λ.π.).     ια.Η καταλληλότητα εσωτερικού φωτισμού. ιβ.Το επίπεδο θορύβου και δονήσεων. ιγ.Το σύστημα φορτώσεως και ασφαλίσεως των φορείων εντός της καμπίνας. Κάθε αποστολή πρέπει να εκτιμάται μια προς μιας με γνώμονα τα ανωτέρω κριτήρια λόγω των ιδιαιτεροτήτων που εμφανίζει. Κάθε εξοπλισμός εκτός του εγκεκριμένου και χρησιμοποιουμένου ή χειρισμοί που μέλλουν να γίνουν πρέπει να γνωστοποιείται πριν από κάθε πτήση εις το πλήρωμα. Ταξινόμηση ασθενοφόρωναεροσκαφών ανάλογα προς τις ελάχιστες επιχειρησιακές ικανότητες τους. Άρθρ.8.-Δια την επίτευξη της προσφορότερης επιλογής μέσου δια τας εκάστοτε αερομεταφοράς τα ασθενοφόρα αεροσκάφη ταξινομούνται στις παρακάτω κατηγορίες με συγκεκριμένα επιχειρησιακά στοιχεία και προϋποθέσεις για κάθε μια κατηγορία. Όλες οι προδιαγραφές και τα τεχνικά στοιχεία για να γίνονται αποδεκτά θα πρέπει να περιλαμβάνονται στα εγκεκριμένα εγχειρίδια πτήσεων (FLIGHT MANUALS). A. ΠΟΛΥΚΙΝΗΤΗΡΙΑ ΑΕΡΟΠΛΑΝΑ. Ι. Ελικοφόρα turbo prop. 1.1.Ελικοφόρα turbo prop με ή χωρίς συμπιεζόμενη καμπίνα. α.Αεροπλάνα μεγίστου βάρους απογειώσεως μέχρι 14000 1bs/6360 kgr. α.1.Ελάχιστο απαιτούμενο μήκος διαδρόμου με μέγιστο φορτίο και υπέρβαση εμποδίου 50 ft (15m). α.2.Για απογείωση 2600 ft/792 m. α.3.Για προσγείωση 2450 ft/746m. α.4.Ελάχιστη ταχύτητα πλεύσεως 180 kts. α.5.Ελάχιστη εμβέλεια 600 nm. α.6.Δυνατότητα τοποθετήσεως τουλάχιστον ενός φορείου και δύο καθισμάτων για τη μεταφορά ενός ασθενούς και δύο ατόμων (Ιατρονοσηλευτικό προσωπικό). α.7.Ικανότης πτήσεως με συνθήκες I.F.R/V.M.C. ή I.F.R./I.M.C. αναλόγως. β.Αεροπλάνα μεγίστου βάρους απογειώσεως άνω των 14000 1bs/6360 kgr. β.1.Ελάχιστο απαιτούμενο μήκος διαδρόμου με μέγιστο φορτίο και υπέρβαση εμποδίου 50 ft (15m). β.2.Για απογείωση 3609 ft/1100 m. β.3.Για προσγείωση 3450 ft/1050 m. β.4.Ελάχιστη ταχύτητα πλεύσεως 180 kts. β.5.Ελάχιστη εμβέλεια 1000 nm. β.6.Δυνατότητα τοποθετήσεως τουλάχιστον δύο φορείων και δύο καθισμάτων για τη μεταφορά δύο ασθενών και δύο ατόμων (Ιατρονοσηλευτικό προσωπικό). β.7.Ικανότης πτήσεως με συνθήκες I.F.R/I.M.C. ή I.F.R./V.M.C. αναλόγως. 2.Αεροπλάνα JET. α.Αεροπλάνα μεγίστου βάρους απογειώσεως μέχρι 13000 1bs/5900 kgr.    (Μετά τη σελ. 738,02) Σελ. 738,03 Τεύχος 1242 - Σελ. 11 Τεχνική εκμετάλλευση αεροσκαφών 38.Ξ.α.6   86 α.1.Ελάχιστο απαιτούμενο μήκος διαδρόμου με μέγιστο φορτίο και υπέρβαση εμποδίου 50 ft (15m). α.2.Για απογείωση 2400 ft/730 m. α.3.Για προσγείωση 2300 ft/730 m. α.4.Ελάχιστη ταχύτητα πλεύσεως 380 kts. α.5.Ελάχιστη εμβέλεια 600 m. α.6.Δυνατότητα τοποθετήσεως τουλάχιστον ενός φορείου και δύο καθισμάτων για τη μεταφορά ενός ασθενούς και δύο ατόμων (Ιατρονοσηλευτικό προσωπικό). α.7.Ικανότης πτήσεως με συνθήκες I.F.R./I.M.R. β.Αεροπλάνα μεγίστου βάρους απογειώσεως άνω των 25000 1bs/11360 kgr. β.1.Ελάχιστο απαιτούμενο μήκος διαδρόμου με μέγιστο φορτίο και υπέρβαση εμποδίου 50 ft (15m). β.2.Για απογείωση 2400 ft/730 m. β.3.Για προσγείωση 2300 ft/700 m. β.4.Ελάχιστη ταχύτητα πλεύσεως άνω των 380 kts. β.5.Ελάχιστη εμβέλεια άνω των 1600 nm. β.6.Δυνατότητα τοποθετήσεως τουλάχιστον δύο φορείων και δύο καθισμάτων για τη μεταφορά δύο ασθενών και δύο ατόμων (Ιατρονοσηλευτικό προσωπικό). β.7.Ικανότης πτήσεως με συνθήκες I.F.R/Ι.M.C. 3.Ελικόπτερα. Μονοκινητήρια JET (TURBINE SINGLES). α.1.Μέγιστο βάρος απογειώσεως 1500 - 2000 kgr. α.2.Ελάχιστη ταχύτητα πλεύσεως άνω των 110 kgr. α.3.Ελάχιστη εμβέλεια 150 kns με δύο επιβάτες. α.4.Δυνατότητα τοποθετήσεως ενός φορείου και δύο καθισμάτων για τη μεταφορά ενός ασθενούς και δύο ατόμων (Ιατρονοσηλευτικό προσωπικό). α.5.Ικανότης πτήσεως με συνθήκες V.F.R. 2.Διακινητήρια JET (TWIN TURBINES). Α.α.1.Μέγιστο βάρος απογειώσεως 2000-2500 kgr. α.2.Ελάχιστη ταχύτητα πλεύσεως άνω των 115 kns.    Σελ. 738,04. Τεύχος 1242 - Σελ. 12 α.3.Ελάχιστη εμβέλεια 150 kns με δύο επιβάτες. α.4.Δυνατότητα τοποθετήσεως δύο φορείων και δύο καθισμάτων για τη μεταφορά ασθενών και δύο ατόμων (Ιατρονοσηλευτικό προσωπικό). α.5.Ικανότης πτήσεως με συνθήκες V.F.R. Β.β.1.Μέγιστο βάρος απογειώσεως 2500-3500 kgr. β.2.Ελάχιστη ταχύτητα πλεύσεως άνω των 130 kns. β.3.Ελάχιστη εμβέλεια 250 kns με δύο επιβάτες. β.4.Δυνατότητα τοποθετήσεως δύο φορείων και δύο καθισμάτων για τη μεταφορά ασθενών και δύο ατόμων (Ιατρονοσηλευτικό προσωπικό). β.5.Ικανότης πτήσεως με συνθήκες V.F.R. και εκτέλεση νυκτερινών πτήσεων. Γ.γ.1.Μέγιστο βάρος απογειώσεως 3500-4800 kgr. γ.2.Ελάχιστη ταχύτητα πλεύσεως 150 kns. γ.3.Ελάχιστη εμβέλεια 400 kns με δύο επιβάτες. γ.4.Δυνατότητα τοποθετήσεως δύο φορείων και δύο καθισμάτων για τη μεταφορά ασθενών και δύο ατόμων (Ιατρονοσηλευτικό προσωπικό). γ.5. Ικανότης πτήσεως με συνθήκες V.F.R./I.F.R./ I.M.C. Δ.δ..1. Ελικόπτερα που διαθέτουν αντιπαγωτικά και αποπαγωτικά συστήματα στα στροφεία ανεξαρτήτως μεγίστου βάρους απογειώσεως, έχουν: δ.2.Ελαχίστη ταχύτητα πλεύσεως 130 kns. δ.3.Ελαχίστη εμβέλεια 400 kns με δύο επιβάτες. δ.4.Δυνατότητα τοποθετήσεως δύο φορείων και δύο καθισμάτων για τη μεταφορά ασθενών και δύο ατόμων (Ιατρονοσηλευτικό προσωπικό). δ.5.Ικανότης πτήσεως με συνθήκες I.F.R./I.M.C.              38.Ξ.α.6 Τεχνική εκμετάλλευση αεροσκαφών   87 Πληρώματα ασθενοφόρων ΑΕΡΟΣΚΑΦΩΝ Άρθρ.9.-Α. Αεροπλάνα. 1.Κυβερνήτης. 1.1.Πτητική πείρα. α.Τουλάχιστον 200 ώρες πτήσεως σε μεταφορικά αεροπλάνα. β.Τουλάχιστον 200 ώρες νυκτερινής πτήσεως σε μεταφορικά αεροπλάνα. 1.2.Πτυχία. α. Πτυχίο εναερίων γραμμών με ικανότητα πτήσεως δι’ οργάνων (I.F.R.). 1.3.Η ανωτέρω εκ των 2000 ωρών πτήσεως εμπειρία μειώνεται κατά 25% εφόσον ο κυβερνήτης έχει τουλάχιστον 4000 πτήσης αεροπλάνων γενικώς. 2.Συγκυβερνήτης. 2.1.Πτητική πείρα. α.Τουλάχιστον 500 ωρών πτήσεως επί αεροπλάνων. β.Τουλάχιστον 50 ώρες νυκτερινών πτήσεων επί αεροπλάνων. 2.2.Πτυχία. α. Πτυχίο β΄ τάξεως επί αεροπλάνων με ικανότητα πτήσεων δι’ οργάνων. 2.3.Ελάχιστη αρχική εκπαίδευση κυβερνητών στον τύπο. α. Η ελάχιστη αρχική εκπαίδευση κυβερνητών στον τύπο θα είναι αυτή που θα προβλέπεται από την κατασκευαστική εταιρία και την Υ.Π.Α. Β. Ελικόπτερα. 1. Κυβερνήτης. 1.1.Πτητική πείρα. α.Τουλάχιστον 2000 ώρες πτήσεως επί ελικοπτέρων. Εξ αυτών: α.1.Τουλάχιστον 800 ώρες πτήσεως επί ελικοπτέρων με κινητήρες JET (TURBINE) και  α.2.Τουλάχιστον 50 ώρες νυκτερινών πτήσεων επί ελικοπτέρων ή α.3.Εφόσον πρόκειται για κυβερνήτη που έχει εμπειρία σε αποστολή μεταφοράς ασθενών (Ε.Μ.S.) θα πρέπει να έχει τουλάχιστον 1500 ώρες πτήσεως και επιπλέον μια από τις πιο κάτω εμπειρίες: α.3.1.150 ώρες πτήσεως σαν χειριστής σε αποστολή μεταφοράς ασθενών (Ε.Μ.S.). α.3.2.50 αποστολές μεταφοράς ασθενών. 1.2.Πτυχία α. Πτυχίον επαγγελματίου χειριστού επί στροφειοπτέρου με ικανότητα πτήσεων δι’ οργάνων (Ι.F.R). 2.Συγκυβερνήτης. 2.1.Πτητική πείρα. α.Τουλάχιστον 500 ώρες πτήσεως επί ελικοπτέρου. β.Τουλάχιστον 200 ώρες πτήσεως επί ελικοπτέρων με κινητήρες JET (TURBINE). 2.2.Πτυχία α.Πτυχίο επαγγελματία χειριστού επί στροφειοπτέρου με ικανότητα πτήσεως δι’ οργάνων (I.F.R.). 2.3.O συγκυβερνήτης μπορεί να προαχθεί σε κυβερνήτη, εφόσον συμπληρώσει την εμπειρία του κυβερνήτη με 1500 ώρες. Τα ανωτέρω ελάχιστα σύνολα ωρών πτήσεων πτητικής πείρας, Κυβερνητών - Συγκυβερνητών μειώνονται κατά 25% εφόσον ο χειριστής έχει πτητική πείρα επί αεροπλάνων πάνω από 2000 ώρες πτήσεως.   ΕΛΑΧΙΣΤΗ ΑΡΧΙΚΗ ΕΚΠΑΙΔΕΥΣΗ ΚΥΒΕΡΝΗΤΩΝ ΚΑΙ ΣΥΓΚΥΒΕΡΝΗΤΩΝ ΣΤΟΝ ΤΥΠΟ Άρθρ.10.-1.Με πτητική πείρα λιγότερη από 100 ώρες στον τύπο. 1.1.Εκπαίδευση εδάφους - αέρος όπως προβλέπεται από την κατασκευάστρια Εταιρεία και την Υ.Π.Α. και επιπλέον: 1.2.Συμπλήρωση 15 ωρών πτήσεως σαν κυβερνήτης στον τύπο πριν από την εκτέλεση αποστολής μεταφοράς ασθενών (E.M.S.). 2.Με πτητική πείρα περισσότερες από 100 ώρες στον τύπο. 2.1.Εξέταση αέρος. 2.2.Δύο ώρες πτήσεως εθισμού σε τοπική περιοχή πτήσεων. 3.Εμπειρία σε αποστολές Επείγουσας Ιατρικής (Ε.Μ.S.). 3.1.Όλες οι παραπάνω κατηγορίες εφόσον δε διαθέτουν εμπειρία τουλάχιστον 6 μηνών Ε.Μ.S. υπόκεινται σε πρακτική εκπαίδευση σε περιβάλλον Νοσοκομείου για 20 ώρες. ΥΓΕΙΟΝΟΜΙΚΟ ΠΡΟΣΩΠΙΚΟΑΣΘΕΝΟΦΟΡΩΝ ΑΕΡΟΣΚΑΦΩΝ. Άρθρ.11.-1.Ιατροί Προσόντα Ειδική εκπαίδευση δια την αντιμετώπιση επειγόντων ως προβλέπεται από τον οργανισμό του Ε.Κ.Α.Β. και τις επ’ αυτού εκδιδόμενες υπουργικές αποφάσεις. 2.Νοσηλευτικό προσωπικό. Προσόντα. Απόφοιτοι σχολών τριετούς φοιτήσεως. Οι νοσηλευτές - τριες συμμετέχουν εις την ομάδα διασώσεως εφόσον ειδικές συνθήκες το επιβάλλουν. 3.Παραϊατρικό προσωπικό (Διασώστες). Προσόντα Απόφοιτοι σχολής πληρωμάτων ασθενοφόρων του Ε.Κ.Α.Β. ή άλλης ισοτίμου σχολής ημεδαπής ή αλλοδαπής. Άρθρ.12.-1.Ιδιωτικοί φορείς που παρέχουν μέχρι σήμερα υπηρεσίες αερομεταφορών, για την Ε.Π.Φ. υποχρεούνται σε διάστημα δύο μηνών από την ημερομηνία δημοσίευσης της απόφασης αυτής, να προσαρμοστούν σύμφωνα με τα οριζόμενα σ’ αυτή. 2.Με απόφαση που θα εκδίδει επί τούτου κάθε φορά ο Υπουργός θα ρυθμίζονται πέρα των οριζομένων δια της παρούσης και τα ειδικά κατά περίπτωση κριτήρια. Άρθρ.13.-Από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού.    (Μετά την σελ. 738,04) Σελ. 738,05 Τεύχος 1242 - Σελ. 13. Τεχνική εκμετάλλευση αεροσκαφών 38.Ξ.α.6   88 38.Ξ.α.6 Τεχνική εκμετάλλευση αεροσκαφών   89